Selvom Zahraa kan virke ret hård i sine udtalelser, kan hun godt forstå, at mange piger og kvinder har svært ved at gøre op med deres forældre. Hun siger også, at det vigtigste er at snakke med forældrene og lade dem forstå, hvorfor man tænker og handler, som man gør. Zahraa opfordrer alle kvinder til at komme væk fra det dårlige miljø. - Det er så giftigt og vil kun pille folk ned. Det gør, at du ikke bliver selvstændig som menneske. Du er vant til, at der er andre, der tager dine beslutninger. Hop ud af reden for helvede, og klar dig selv, råber hun.